Silná bolest päty
Dobrý deň, chcela by som sa informovať,či existuje nejaký liek, masť na bolesť päty. Pätovú ostrohu ešte potvrdenú nemám u dr. zatiaľ ale všetko tomu nasvedčuje. 
Ďakujem.
Dobrý deň, ďakujeme za Vašu otázku.
Bolesť päty môže byť zapríčinená zápalom, preťažením či pätnou ostrohou. Pre pätnú ostrohu sú typické najmä ranné bolesti, neskôr bolesť, rozchodením mierne ustúpi. Opätovne sa zhoršuje pri zvýšenej námahe či nosení bremien. Pätné ostrohy sú výrastky kostnej hmoty spôsobené vytesnením vápnika do kosti, ktoré sa tvoria na spodnej strane päty. Príčinou môže byť nevhodná obuv, poranenia päty, prepadnutá nožná klenba, zlé postavenie chrbtice, reuma či dna.
Odporučila by som Vám gél
Voltaren Forte
,
určený na úľavu od bolesti a tlmenie zápalu a opuchu pri bolestivých ochoreniach kĺbov a svalov. Liek sa nanáša na postihnuté miesto 2x denne.
Ďalšie možnosti liečby odporúčam konzultovať s Vašim lekárom. Pri pätnej ostrohe sa často používajú metódy ožiarenia päty rentgenovými lúčmi či rázové vlny. Tieto metódy sú však na doporučenie lekárom. Lekár takisto môže odporučiť rehabilitácie či masáže v kombinácii s protizápalovou liečbou.
Želám príjemný deň.
S pozdravom
PharmDr. Dominika Titková